ไฟแนนซ์ทูเดย์
&#8220;คุณภาพยังคงเป็นที่จดจำกันได้นาน หลังจากที่ลืมราคากันไปแล้ว&#8221;
20 ธ.ค. 2554

“คุณภาพยังคงเป็นที่จดจำกันได้นาน หลังจากที่ลืมราคากันไปแล้ว”
โดย..ต้นกล้า
โปรดจับตาอย่ากะพริบเมื่อวันที่ 16 ธ.ค. 2554 สมาคมผู้บ่มผู้เพาะปลูกและผู้ค้าใบยาสูบไทย (สยท.) บุกเข้าพบ และยื่นหนังสือแก่ บุญทรง เตริยาภิรมย์ รมช.คลัง เพื่อหารือกรณีการสร้างโรงงานยาสูบแห่งใหม่ โดยได้มีข้อเสนอที่ให้พิจารณาสร้างโรงงานยาสูบแห่งใหม่ที่ จ.เชียงใหม่ เพราะสวนอุตสาหกรรมโรจนะ จ.พระนครศรีอยุธยา ที่ได้เริ่มก่อสร้างโรงงานบางส่วนแล้ว เป็นพื้นที่ที่ได้รับผลกระทบจากอุทกภัย เป็นพื้นที่ที่มีความเสี่ยงสูง เพื่อไม่ให้เกิดผลกระทบต่ออุตสาหกรรมยาสูบไทย จึงเสนอว่าควรก่อสร้างโรงงานยาสูบแห่งใหม่อีกหนึ่งแห่งในภาคเหนือ เช่น แพร่ น่าน ม่ายก้อ เลือกเชียงใหม่ ซึ่งเป็นที่ดินของโรงงานยาสูบอยู่แล้ว ถูกสถานการณ์เข้าทางเจ๊จังเล้ยอ้าย...
วรพร ตั้งสง่าศักดิ์ศรี ผู้อำนวยการอาวุโส ฝ่ายบริหารจัดการธนบัตร ธปท. การันตีพี่น้องไม่ต้องห่วง ช่วงปีใหม่หยุดยาวได้เตรียมสำรองธนบัตรไว้เพิ่มขึ้นร่วม 1 แสนล้านบาทเศษ จากที่หมุนเวียนในระบบ 1.1 ล้านล้านบาท ขอให้เบิกใช้กันจริงเต๊อะ